ดัชนีความเชื่อมั่นพ.ค.64 ต่ำสุดเป็นประวัติการณ์ เหลือ 44.70 เจอแรงกดดันโควิด-19
ดัชนีเชื่อมั่นผู้บริโภค พ.ค. อยู่ที่ระดับ 44.70 จากเดือน เม.ย.64 อยู่ที่ 46.00 ลดลงต่ำสุดเป็นประวัติการณ์ เหตุจากการแพร่ระบาดของโควิดระลอกใหม่ ส่งผลกระทบต่อการดำเนินชีวิตต่อประชาชนและภาคธุรกิจ
ดัชนีเชื่อมั่นผู้บริโภค พ.ค.64 อยู่ที่ระดับ 44.70 จากเม.ย.64 อยู่ที่ 46 ลดลงต่ำสุดเป็นประวัติการณ์ เหตุโควิดระลอกใหม่ ส่งผลกระทบต่อประชาชนและภาคธุรกิจ
10 มิ.ย. 2564

ศูนย์พยากรณ์เศรษฐกิจและธุรกิจมหาวิทยาลัยหอการค้าไทย เปิดเผยว่า ดัชนีความเชื่อมั่นผู้บริโภคเดือน พ.ค.อยู่ที่ 44.70 จากเดือน เม.ย.64 ซึ่งอยู่ที่ 46 โดยดัชนีลดลงต่ำสุดเป็นประวัติการณ์
ส่วนดัชนีความเชื่อมั่นต่อเศรษฐกิจโดยรวม อยู่ที่ 38.90 จาก 40.30 ดัชนีความเชื่อมั่นเกี่ยวกับโอกาสหางานทำ อยู่ที่ 41.30 จาก 42.90 และดัชนีความเชื่อมั่นเกี่ยวกับรายได้ในอนาคต อยู่ที่ 53.9 จาก 54.7
สำหรับปัจจัยลบสำคัญ ได้แก่ ความกังวลเรื่องการแพร่ระบาดของไวรัสโควิด-19 ที่ส่งผลกระทบต่อการดำเนินชีวิตต่อประชาชนและภาคธุรกิจ, การกระจายวัคซีนโควิด-19 ที่ยังไม่แน่อนทั้งนี้สำนักงานสภาพัฒนาเศรษฐกิจและสังคมแห่งชาติ (สศช.) เผย GDP ไตรมาส 1/2564 ติดลบ 2.60% และปรับลดคาดการณ์ GDP ปี 2564 เหลือโต 1.50-2.50% โดยราคาน้ำมันในประเทศที่ปรับเพิ่มขึ้น ทั้งความกังวลเสถียรภาพทางการเมืองในประเทศ และความกังวลภาวะเศรษฐกิจที่ชะลอตัวทำให้รายได้ไม่สอคล้องค่าครองชีพ รวมถึงเงินบาทแข็งค่า
ขณะที่ปัจจัยบวก ได้แก่ รัฐบาลออกมาตรการกระตุ้นเศรษฐกิจเพื่อช่วยฟื้นเศรษฐกิจในประเทศ ทั้งจากการฉีดวัคซีนในประเทศเริ่มเห็นเป็นรูปธรรมมากขึ้น ส่วนด้านคณะกรรมการนโยบายการเงิน (กนง.) คงอัตราดอกเบี้ยนโยบายไว้ที่ 0.50% และการส่งออกเดือนเม.ย. ขยายตัว 13% รวมถึงราคาพืชผลทางการเกษตรหลายรายการปรับตัวดีขึ้น